
Vilnius, sausio 6 d“ — 
Lietuvos Seimo narių grupė 
penktadienį pateikė paklau- 
simą ministrui pirmininkui 
Adolfui Šleževičiui, krašto ap- 
saugos ministrui Linui Linke- 
vičiui ir užsienio reikalų 
ministrui Povilui Gyliui ar savo 
veiksmais Lietuva nėra faktiš- 
kai įsijungusi į Rusijos karą 
prieš Čečėniją. 

Paklausime jie cituoja sausio 
6 d. „Lietuvos aide” paskelbtą 
informaciją, kad 1994 m. gruo- 
džio 24 d. iš Kaliningrado srities 
per Lietuvą vyko Rusijos 
karinis sąstatas Nr. 2122 į 

ečėnijos karinių veiksmų zoną, 
(į stotį Prochladnyj). Informaci- 
joje nurodoma, kad sąstato 
krovinys: aviacinės bombos. 

Tokiu būdu, rašoma pareiš- 
kime, „Lietuva faktiškai ir 
konkrečiai įsijungė į Rusijos 
kruviną karą su Čečėnijos 
Respublika, į Rusijos genocido 
veiksmus prieš čečėnų tautą” ir 
klausia, ar minėti vyriausybės 


rariai gali paneigti šią infor 
maciją. 

„Jeigu ši informacija yra tei. 
singa”, „tai prašome paaiškinti, 
kokiu teisiniu pagrindu jūsų va- 
dovaujamos vyriausybė ir mi- 
nisterijos bendradarbiauja su 
Rusijos karinėmis struktūromis 
ir padeda nusikalstamomis prie- 
monėmis vykdyti imperialisti- 
nius tikslus? Ar šitie Jūsų 
veiksmai neprieštarauja Lietu- 
vos Respublikos Konstitucijai ir 
Aktui dėl nesijungimo į postso- 
vietines sąjungas? 

„Prašom pranešti ar šis laik- 
raštyje paskelbtas atvejis yra 
vienintelis? Ar numatote nedel- 
siant imtis priemonių, kad pa- 
našūs dalykai nesikartotų?'? 

Baigdami, jie klausia vyriau- 
sybės narių, ar jie jaučia 
atsakomybę už tai, kad prisidėjo 
prie tūkstančių čečėnų moterų 
ir vaikų nužudymo ir prašo 
neužvilkinti atsakymo į pa- 
klausimą. 

